
1.	NAMEN IN UPORABA
S pomočjo ročne dvigalke lahko dvigujemo in spuščamo različna bremena. Deluje na principu hidravlike. S pomočjo ročice in črpalke črpamo v cilinder hidravlično olje, tako da se bat vertikalno premika v odvisnosti od načrpanega olja. Pred uporabo je potrebno prebrati navodila proizvajalca.

2.	NEVARNOSTI PRI DELU
Zaradi slabe postavitve bremen ali dvigalke oz. neupoštevanja nosilnosti obstaja možnost zdrsa in padca dvignjenega bremena. Pri delu z dvigalko obstaja možnost mehanskih poškodb predvsem rok in nog. Pri delu z dvigalko obstaja možnost, da pridemo v stik s hidravličnim oljem. Ob stiku z oljem moramo le tega takoj odstraniti iz kože in oblačil. 

3.	PRED UPORABO
· pred uporabo je potrebno prebrati navodila proizvajalca o uporabi,
-	pred začetkom del vizualno pregledamo ročno dvigalko, predvsem mehanizem,
· preverimo ali je ročna dvigalka pravilno nameščena in preverimo vpetje bremena,
· v kolikor ugotovimo pomanjkljivosti, ki bi ogrožale varno opravljanja dela, moramo takoj prekiniti s postopkom in napako odpraviti,
· pred uporabo preverimo maksimalno dovoljene obremenitve, 
· nikoli ne dvigujemo tovora, težjega od dovoljene obremenitve posameznega modela ročne dvigalke, 
· dvigalko postavimo tako, da pri dvigovanju ali spuščanju nismo izpostavljeni bremenu.

4.	MED UPORABO
· prepovedano je zadrževanje pod bremenom, ki ga dvigujemo; dvignjeno breme je potrebno dodatno zavarovati (npr. podstavki),
· med uporabo ne izvajamo hitrih manipulacij; pred pričetkom dviganja bremena se prepričamo, da se pod bremenom ne nahajajo delavci,
· če za dvigovanje istega tovora uporabljamo več dvigalk hkrati, uskladimo hitrost dvigovanja in spuščanja,
· pritrjevanje dodatnih nosilnih ali drugih elementov na ročno dvigalko ni dovoljeno,
· v primeru velikega nihanja moramo takoj prenehati z delom; po končanem delu zložimo ročno dvigalko v etui ali kovček.

5.	VZDRŽEVANJE, ČIŠČENJE IN PREGLEDOVANJE
Večja popravila in servise opravi pooblaščen serviser, pri servisiranju je potrebno uporablja originalne rezervne dele. Mazanje delov predpiše proizvajalec. Dvigalko lahko čistimo s suho ali rahlo naoljeno krpo. Pri shranjevanju bodimo pozorni, da dvigalko pospravimo v etui ali kovček, da ga zaščitimo pred prahom.

6.	OSEBNA ZAŠČITNA SREDSTVA
Pri delu z ročno dvigalko je obvezna uporaba zaščitnih rokavic, čelade, zaščitnih očal, delovne obleke in zaščitnih čevljev.

